‘આવિષ્કાર’ ગ્રૂપ આજે પણ કાર્યરત છે. ગ્રૂપના બે સભ્યોનાં આ દુર્ઘટનામાં અવસાન થયાં હોવાથી તેઓ આ બનાવને યાદ કરવા માગતાં નથી. ત્રણ દાયકા થવા આવ્યા હોવા છતાં આ દુર્ઘટનાની યાદથી તેઓ હચમચી જાય છે, આમાંથી કેટલાંક તો ‘નીરજા’ ફિલ્મ જોવાની પણ ના કહી રહ્યાં છે. ‘અભિયાન’ જ્યારે આ ઘટનાનાં વીતકોની મુલાકાતે પહોંચ્યું ત્યારે પણ લાગ્યું કે, તેઓ આ ઘટનાને પોતાની સ્મૃતિમાંથી દૂર કરવા ઇચ્છે છે, કારણ કે આ ઘટનાના ૧૭ કલાક તેમના જીવનમાં આજે પણ અવારનવાર ડોકિયું કરતાં રહે છે.